cyanic-selkie/wikianc huggingface dataset:
Luettelo digimoneista A–C
Apollomon
Apollomon on Mega-tason jumaladigimon ja yksi Olympos XII:n jäsenistä. Apollomon pystyy käyttämään auringon energiaa hyväkseen ja käyttää sitä vihollisiaan vastaan. Apollomon muistuttaa ihmistä joka on keltaisten palavien säteiden peitossa ja hänellä on leijonamaiset jalat, pää, rintapanssari ja kynnet käsissään ja pitkät keltaiset hiukset. Apollomonin hyökkäyksiä ovat Sol Blaster, Phoebus Flow ja Arrow of Apollo ja Whispered muodossa Arrow of Whispered ja Sun of Lamentation. Apollomon esiintyy ensimmäisen kerran Digimon Fusionissa yhtenä Pimeyden Kenraaleista. Apollomon lähetti Marsmonin ja Sethmonin testaamaan lasten kykyjä. Apollomon tarjoutuu avustamaan lapsia Bagramonin kukistamisessa mutta samalla Bagramonin Apollomoniin asettama virus ottaa Apollomonin haltuunsa muuttaen hänet pahaan Whispered-muotoonsa. Apollomon Whispered tuhoaa Marsmonin ja hyökkää lasten kimppuun lähettäen heidät Hell Field nimiseen paikkaan. Apollomon Whispered yhdistyi Axemonin kanssa Darkness Modeen. Apollomon hetkellisesti irrottautuu Whispered-muodostaan ja pyytää Mikeyta tuhoamaan hänet jotta he voittaisivat. Mikey toteuttaa Apollomonin pyynnön antamalla Shoutmon X7:n iskeä Apollomonia kuolettavasti, jolloin sekä virus että Apollomon tuhoutuivat. Myöhemmin AxeKnightmon käytti Apollomonin ruumista osana GrandGeneramonia. Apollomonin Whispered-muoto palasi Prison Landilla ja taistelun aikana Apollomon vapautui pahasta muodostaan ja tuhosi lopullisesti Whispered-muotonsa Phoebus Flow hyökkäyksellään ja lähetti Mikeyn yhdessä Olegmonin kanssa pois Prison Landilta uhraten samalla itsensä muiden Pimeyden Kenraalien hyökättyä Apollomonin kimppuun. Apollomon myöhemmin syntyi uudelleen ja yhdistyi Shoutmonin kanssa X7F Superior Modeen ja tuhosi MegaDarknessBagramonin. Apollomon on myös esiintynyt peleissä Digimon World Dawn and Dusk ja Digimon World Championship. Apollomonin nimi tulee roomalaisessa mytologiassa esiintyvästä Apollosta.
Aquilamon
Aquilamon on Champion-tason digimon ja kehittyy sarjassa Digimon Zero Two Hawkmonista tarpeen tullen Miyakon digivicen avulla. Aquilamon voi DNA-digivoitua Tailmonin kanssa Silphymoniksi. Aquilamon on iso, punainen lintudigimon, jolla on kaksi sarvea päässä. Aquilamonin hyökkäyksiä ovat Glide Horn (Liukusarvi), Blast Laser, Wave Laser ja Wind Breath sekä Super Digica Taisenissa Storm Bomber. Digimon Tamersissa Aquilamon oli yksi niistä digimoneista, jotka halusivat Rikan kesyttäjäkseen. Digimon Frontierissa Aquilamon oli yksi niistä digimoneista, jotka menneisyydessä vangitsivat IceDevimonin. Digimon Data Squadissa pahojen tunteiden valtaan joutunut Piyomon kehittyi Aquilamoniksi ja pakeni Merukimonia ihmisten maailmaan aiheuttaen hämminkiä. Aquilamon kukisti taistelussa Gaogamonin ja Sunflowmonin ja kehittyi Garudamoniksi kohdattuaan GeoGreymonin. Digimon Fusionin kolmannella kaudella mystinen kellokauppias kutsui Aquilamonin avuksi taistelussa Quartzmonia vastaan.
Aquilamonin nimi tulee latinan sanasta aquila eli kotka.
Arbormon
Arbormon on Hybrid-tason kyborgidigimon. Arbormon voi syntyä kenestä tahansa Puun hengen avulla. Arbormon muistuttaa valkopanssaroitua kyborgia. Arbormonin hyökkäyksiä ovat Roundhouse Punt ja Blockade Seed. Digimon Frontierissa Arbormon nähtiin Cherubimonin palvelijana. Arbomon pystyi muuntautumaan Petaldramoniksi Puun petohengen avulla. Duskmon lopulta tuhosi Arbormonin ja latasi tämän henget ja fraktaalikoodin itseensä. Vuoden 2020 Digimon Adventure: -sarjassa Arbormon nähtiin Abbadomonin kukistumisen jälkeen auttamassa Muchomonia ja Puwamoneja huolehtimaan vauvadigimoneista. Arbormonin nimi tulee latinan kielen sanasta Arbor, mikä tarkoittaa puuta.
Archelomon
Archelomon on Armor-tason eläindigimon. Archelomon syntyy Wormmonista Luotettavuuden Digieggin avulla. Archelomon muistuttaa merikilpikonnaa, jolla on veitsiä muistuttavat eturaajat, piikkejä selkäkuoressaan ja lintumainen pää. Archelomonin hyökkäyksiä ovat Ocean Storm ja Fin Cutters. Archelomon esiintyi Digimon Tamers: Battle of Adventurers -elokuvassa, jossa Archelomon hyökkäsi laboratorion uima-altaassa Takaton ja hänen serkkunsa kimppuun, mutta Growlmon tuhosi Archelomonin. Toinen Archelomon nähtiin repeämässä Digimaailman ja ihmisten maailman välillä, mutta Omnimon tuhosi hänet. Digimon Fusionissa Archelomon nähtiin Island Zonen asukkaana ja Jijimonin vanhana ystävänä. Archelomon oli aikeissa kertoa Code Crownin sijainnin lapsille, mutta Neptunemon vangitsi hänet. Archelomon vahingossa paljastaa Code Crownin sijainnin Neptunemonille, joka uhkaa tappaa Archelomonin jolleivat lapset hanki Code Crownia hänelle, mutta lapset pelastivat Archelomonin. Vuoden 2020 Digimon Adventure: -sarjassa Archelomonin kuvajainen nähtiin hetken aikaa Ikkakumonin kehittyessä Zudomoniksi.
Archnemon
Archnemon on fiktiivinen hahmo sarjassa Digimon Zero Two. Archnemon ja kumppaninsa Mummymon luotiin alun perin Yukio Oikawan digitalisoidusta DNA:sta, ja he ovat myös Oikawan apulaisia. Archnemonilla sekä Mummymonilla on myös ihmismuodot, ja ihmismuodossaan Archnemon onnistuu tekemään Pimeistä Torneista digimoneja hiuksiensa avulla (niistä tunnetuin on BlackWarGreymon, joka ei kuitenkaan tottele Archnemonia). Tarpeen tulleen Archnemon muuntautuu digimon-muotoonsa, missä se on paljon tehokkaampi. Archnemon on Ultimate-tasolla.
Archnemon on hämähäkkien kuningatar, joka on väriltään punainen, mutta sillä on valkoiset kädet ja hiukset. Sen hyökkäyksistä tunnetuimmat ovat Spider Thread sekä Acid Mist. Korttipelissä hänellä on myös Predation Spider -niminen hyökkäys. Spirit Needle-hyökkäyksellään Archnemon pystyy muuttamaan hiuksillaan Pimeät Tornit digimoneiksi.
Digimon Ghost Gamessä Archnemon sieppasi älykkäitä ihmisiä ja söi heidän aivonsa tullakseen vahvemmaksi. Arcnemon yritti siepata Hiron, Rulin, Kiyoshiron ja heidän kumppanidigimoninsa Dokugumonien avulla, mutta yrittäessään syödä Gammamonin aivot tämä kehittyi GulusGammamoniksi ja tuhosi Archnemonin Desdemona-hyökkäyksellään pelastaen Hiron ja muut.
Archnemonin nimi tulee sanasta Archne, mikä tarkoittaa kreikkalaisessa mytologiassa esiintyvää hahmoa Arachnea, joka on naisen ja hämähäkin risteytys. Archnemon kehittyy Dokugumonista ja voi kehittyä pidemmälle Parasimoniksi.
Arcturusmon
Arcturusmon on Mega-tason pimeä lohikäärmedigimon ja yksi Gammamonin Mega-muodoista, megakehittyen Regulusmonista. Sen hyökkäyksiä ovat Black Death ja Dark Confession. Arcturusmon on toistaiseksi esiintynyt vain Vital Bracelet BE -virtuaalilemmikeissä.
Argomon
Argomon on Ultimate-tason mutanttidigimon. Argomon muistuttaa ihmismäistä olentoa, jolla on vihreät käärmemäiset lonkerot selässään, silmät jaloissaan ja rinnassaan, punaiset kynnet jaloissaan ja valkoiset kädet ja musta naamio kasvoillaan. Argomonin hyökkäyksiä ovat Elimination Line, Imprisonment, Worm Phase ja Hypnos Claw. Argomonista on olemassa myös samanniminen Mega-muoto, joka muistuttaa kyborgimaista Argomonia. Tämän Argomonin hyökkäyksiä ovat Distortion Line, Brute Force, Judecca Cannon ja Terabyte Disaster. Argomon esiintyi elokuvassa Digimon Savers the Movie: Ultimate Power! Activate Burst Mode!! lasten päävihollisena. Argomon nukutti lapset ja muuntautui Mega-muotoonsa kukistaen Agumonin helposti taistelussa. Agumon muuntautui ShineGreymoniksi mutta Argomon tuhosi ShineGreymonin miekan. Myöhemmin Marcusin vapauduttua Argomonin unitilasta ja saavuttua paikalle ShineGreymon muuntautui Burst Modeen ja tuhosi Argomonin iskemällä häntä rintaan miekallaan.
Argomonilla on olemassa myös samannimiset Fresh, In-Training-, Rookie- ja Champion-muodot. Fresh-muodossa Argomon muistuttaa vihreää olentoa, jolla on iso keltainen silmä, jossa on punainen keskiosa, ja punainen lonkeromainen uloke. In-Training -muodossa Argomon muistuttaa vihreää Kuramonin kaltaista olentoa, jolla on iso punainen silmä, violetit pienet lonkerot, pienet korvat ja pienet poria muistuttavat kynnet. Rookie-muodossaan Argomon muistuttaa violettia olentoa, jolla on iso keltainen silmä, vihreät lonkeromaiset kädet ja jalat ja käsissään vihreät pallot. Champion-muodossaan Argomon muistuttaa isoa violettia olentoa, jolla on vihreät lonkeromaiset jalat, pitkä punainen lonkeromainen kieli ja käsissään isot metalliset teollisuudenkäsittelylaitteet. Argomonin hyökkäyksiä Fresh ja In-Training -muodossa on Acid Bubbles ja Rookie-muodossa Brute Knuckle ja Imprisonment ja Champion-muodossa Bolt Line ja Imprisonment.
Argomonit ilmestyivät paljon myöhemmin Digimaailmaan, kun Valitut olivat etsimässä Tunnustensa todellista voimaa. Tällä kertaa ne puhuivat ja kehittyivät Champion-muotoonsa, kun taas niiden johtaja kehittyi Ultimate-muotoon. Ne sieppasivat Taichin, luoden Taichista useita kopioita ja uhaten näiden henkeä, osana Negamonin antamaa tehtävää testata Taichin ja Agumonin välistä sidettä. Agumonin oli löydettävät kopioiden joukosta oikea Taichi. Kopiot taas räjähtäisivät vapautuessaan. Muistettuaan millainen oikean Taichin luonne oli, Agumon paikansi hänet ja kehittyi WarGreymoniksi asti tuhotakseen kaikki muut paitsi Ultimate-tason Argomonin, joka varoitti Negamonin (mainitsematta tämän nimeä) aloittavan siirtonsa Suuren katastrofin toteuttamiseksi hyvin pian. Tämän jälkeen Ultimate-tason Argomon pakeni takaisin Negamonin luokse.
Argomonit pysyivät Negamonin luona siihen asti ja totesivat Suuren katastrofin alkavan, kun Negamon vapautui mustan kuulan sisältä Ghoulmonin ja Soundbirdmonien tuhoutumisien jälkeen. Kun Negamon sieppasi Valitut, Ultimate-tason Argomon ilmestyi jälleen kertoakseen totuuden Negamonin olemassaolosta js siitä miksi se halusi tuoda Suuren katastrofin. Tämän jälkeen Argomon kehittyi Mega-muotoonsa, kun taas Champion-tason Argomonit hyökkäsivät Digimaailmassa Tiedon puulle. Wisemon, Garbagemon, Searchmon ja Komondomon auttoivat kumppanidigimoneja pääsemään valkoiseen tyhjyyteen Valittujen luokse. Kumppanidigimonien Champion-muodot tuhoavat Champion-tason Argomonit ja kehittyvät tämän jälkeen omiin Mega-muotoihinsa tuhotakseen Mega-tason Argomonin.
Arkadimon
Arkadimon on petodigimon, joka eroaa muista digimoneista että sillä on sama nimi kaikilla sen muodoilla Fresh-tasosta Mega-tasolle. Arkadimon on myös yksi harvoista digimoneista, joilla on Super Ultimate -muoto. Arkadimonin hyökkäyksiä eri muodoissa ovat Data Drain/Absorption (fresh/in training-muodossa), Soul Absorption ja Erase Sicle (Rookie-muodossa), Prison Wrist ja Snatch Whip (Champion-muodossa), Dot Matrix ja Freeze Tentacle (Ultimate-muodossa), Dot Matrix ja Exile Spear (Mega-muodossa) ja God Matrix ja Dystopia Lances (Ultra-muodossa). Arkadimonin Ultimate-muoto esiintyi Digimon Fusionissa kun Laylamon lähetti hänet lasten kimppuun. Arkadimon vangitsi lapset aika-avaruusjatkumoon mutta Wisemonin ja Darkdramonin avulla Shoutmon X5 onnistui tuhoamaan hänet. Arkadimonin muut muodot ovat esiintyneet Digimon Adventure V-Tamer 01 -mangassa. Daemon oli luonut Arkadimonin Fresh-muodon ja tehnyt Neo Saibasta tämän kumppanin. Myöhemmin Arkadimon tuhosi Piamonin ja latasi tämän datan itseensä muuntautuen Rookie-muotoonsa. Myöhemmin Arkadimon kukisti IceLeomonin muuntautuen Champion-muotoonsa ja kukistettuaan Seraphimonin Arkadimon muuntautui Ultimate-muotoonsa. Myöhemmin Arkadimon suojeli Neoa Daemonin hyökkäykseltä yhdistämällä Daemonin datan itseensä muuntautuen Mega-muotoonsa. Arkadimon onnistui tappamaan Rosemonin ja kukistamaan Omnimonin taistelussa. Myöhemmin Neo onnistui kehittämään Arkadimonin Ultra-muotoonsa tämän hävittyä taistelun Zeromarulle. Arkadimon onnistui Ultra-muodossaan tuhoamaan kokonaisia armeijoita digimoneja yhdellä hyökkäyksellään. Myöhemmin Daemon onnistui ottamaan Arkadimonin ruumiin haltuunsa ja tuhosi Arkadimonin muuntautuen tämän datan avulla Ultra-muotoonsa. Arkadimonin Mega-muoto esiintyi myös Digimon Xros Wars -mangassa puolustamassa Bagramonin linnaa Jupiter Zonella, mutta UlforceVeedramon tuhosi Arkadimonin. Arkadimonin nimi tulee kreikkalaisesta Arkadian kaupungista.
Armadimon
Armadimon (, tätä nimeä käytettiin myös suomenkielisessä jälkiäänityksessä) on Digimon-hahmo. Sarjassa Digimon Zero Two se on Iori Hidan kumppani. Armadimon on Rookie-tason digimon. Se on kehittynyt Upamonista ja kehittyy digivoitumalla Ankylomoniksi. Digi-Eggien avulla siitä voi tulla myös Digmon ja Submarimon. Armadimonin hyökkäyksiä ovat Diamond Shell (Timanttikilpi), Beat Blaster, Hard Brick, Beast Attack ja Diamond Slamming Attack. Armadimon on vyötiäisen näköinen nisäkäsdigimon.
Digimon Frontierissa Kumamon onnistui palauttamaan korruptoituneet Chamelemonit takaisin Armadimoneiksi. Myöhemmin Armadimoneja nähtiin Autumn Leaf Fairilla. Digimon Data Squadissa Armadimon oli yksi Akihiro Kuratan ryhmän uhreista. Armadimon esiintyi myös Digimon Xros Wars -mangassa.
Armadimonin nimi tulee englannin sanasta armadillo eli vyötiäinen.
Armageddemon
Armageddemon on tunnistamaton Digimon, jonka nimi tulee sanasta Armageddon, paikka, jossa viimeinen taistelu hyvän ja pahan välillä käydään, joka on ennustettu Raamatussa. Armageddemon on Mega-tason Digimon, joka muistuttaa hyönteistä ja dinosaurusta. Armageddemonilla on kuusi jalkaa, ohjukset selässään, ja pää ja häntä, niin kuin dinosauruksella. Vaikka Armageddemon on kehittynyt Mega-tason digimonista Diaboromonista, Armageddemon on silti sama Mega-tason digimon, vaikkakin huomattavasti voimakkaampi. Armageddemon esiintyi elokuvassa Digimon Adventure 02: Revenge of Diaboromon, jossa Armageddemon syntyi kun miljoonat Kuramonit yhdistyivät valtavaksi digimunaksi, joka kuoriutui Armageddemoniksi. Armageddemon voitti helposti Omnimonin taistelussa, mutta Omnimon antoi voimansa Imperialdramonille, joka kehittyi Paladin Mode -muotoonsa, ja tuhosi Armageddemonin Omni Sword -hyökkäyksellään.
Armageddemon esiintyi pääroistona myös elokuvassa Digimon Savers 3D: The Digital World in Imminent Danger!. Elokuvassa Armageddemon absorboi Digimaailman dataa mustaan aukkoon, mutta Calumon, GeoGreymon ja Gaogamon onnistuivat tuhoamaan hänet.
Armamon
Armamon on Mega-tason asedigimon. Armamon muistuttaa lentävää olentoa, jolla on sinertävä haarniska ja iso Galactic Sword-niminen miekka kädessään. Armamonin hyökkäyksiä ovat Sword Masquerade, Rainbow Hand, Malkhut Crystal ja Rage Flame. Armamon on esiintynyt Digimon Story: Super Xros Wars Blue and Red -pelissä. Armamon voi yhdistyä Barbamonin kanssa OmegaArmamon Burst Modeen. OmegaArmamonin hyökkäyksiä ovat Hell & Thunder, Heaven & Break, Ice & Fire, Rage Demon Breath ja Sword of Meteor. Pelissä Barbamon loi Armamonin lasten vastustajaksi, mutta Armamon osoittautui Barbamonille vaikeasti hallittavaksi. Armamon myöhemmin yhdisti Barbamonin miekkaansa, mutta lasten kukistettua Armamonin, Barbamon otti tämän ruumiin haltuunsa muuntautuen OmegaArmamon Burst Modeen. Lapset onnistuivat kuitenkin kukistamaan OmegaArmamonin, jolloin Barbamonkin tuhoutui.
Armormon
Armormon on Ultimate-tason kyborgidigimon. Armormon muistuttaa konemaista kentauria, jolla on käsissään Gattling-konekiväärit. Armormonin hyökkäyksiä ovat Justice Strike ja Suprise Attack. Armormon on esiintynyt Digimon World 2003 -pelissä. Armormon voi kehittyä Monmonista.
Arresterdramon
Arresterdramon on Gumdramonin kehittyneempi muoto. Arresterdramon muistuttaa violettia ihmismäistä lohikäärmettä, jolla on mustat housut, keltaiset kengät ja housut ja punainen kuminen rintapanssari ja ankkurin muotoinen häntä. Arresterdramonin hyökkäyksiä ovat Mach Flicker, Flog Shot, Spin Caliper, Spiral Shredder, Prism Gallet ja Eraser Flog Shot. Digimon Fusionin kolmannella kaudella Gumdramon pystyi kehittymään Arresterdramoniksi ja yhdistymään muiden digimonien kanssa hybridimuotoihin. Arrestardramon voi kehittyä Superior Modeen. Arresterdramon Superior Mode onnistui Brave Snatcherin avulla tuhoamaan Quartzmonin.
Aruraumon
Aruraumon on Rookie-tason kasvidigimon. Aruraumon muistuttaa Palmonia, jolla on violetin värinen kukka päässään. Aruraumonin hyökkäyksiä ovat Nemesis Ivy, Gloomy Dust ja Hungry Hand. Aruraumon on esiintynyt Digimon World, Digimon World 2, Digimon World 2003, Digimon World: Next Order, Digimon World Dawn and Dusk, Digimon World DS ja Digimon World Championship -peleissä.
Astamon
Astamon on Ultimate-tason demonidigimon. Astamon on Dark Arean prinssi ja hänen voimansa vastaavat mega-tason digimonia. Astamon kantaa kädessään Oro Salmón nimistä konepistoolia. Astamon osoittaa julmuutta vihollisilleen ja uskollisuutta ystävilleen. Astamonin hyökkäyksiä ovat Hellfire ja Maverick. Astamon esiintyi Digimon Fusionin kolmannella kaudella. Astamon voi kehittyä Psychemonista tai Porcupamonista ja voi kehittyä Belphemoniksi.
Asuramon
Asuramon on Ultimate-tason velhodigimon. Asuramon muistuttaa monikätistä mustaa lihaksikasta ihmistä, jolla on kolmet kasvot, joista yksi edustaa vihaa, yksi armoa ja yksi siunausta, oranssi liekehtivä tukka, punainen kangas vyötäisillään ja keltaiset ranne- ja jalkarenkaat. Asuramonin hyökkäyksiä ovat Asura God-fist, Multiple Faces, Asura Sweltering Fist ja Asura Exploding Fist. Digimon Frontierissa Asuramon nähtiin Sakkakumonin Flame Arealla. Asuramon kertoi Tommylle haluavansa auttaa häntä löytämään muut lapset. Asuramonin yliystävällisyys epäilytti Tommya ja myöhemmin paljastui, että Asuramon oli hyökännyt Tommyn kimppuun aiemmin. Tommy muuntautui Kumamoniksi, mutta ei pärjännyt Asuramonille. Tommyn tajuttua veljensä opettaman tosiystävyyden hän muuntautui Korikakumoniksi ja kukisti Asuramonin ja latasi tämän Fraktaalikoodin digiviceensa. Digimon Fusionissa Asuramon nähtiin Warrior Zonella Shurimonin joukoissa. Shoutmon X5 ja Hi-VisionMonitamon onnistuivat kukistamaan hänet Monita Castlessa. Digimon Ghost Gamessä Asuramon varasti ihmisiltä kasvoja, ja otti niitä omaan käyttöönsä halutessaan tietää miltä ihmisten tunteet tuntuvat. Hänellä oli myös apunaan Kongoumon ja Mushroomon. Asuramon kohtasi Hiron urheilustadionilla ja onnistui kukistamaan Canoweissmonin taistelussa. Varastettuaan Hiron kasvot Asuramon sai Hiron kyvyttömyyden sanoa ei millekään hänelle esitetylle pyynnölle, jonka Angoramon käytti hyväkseen pyytäen Asuramonia palauttamaan kaikki varastamansa kasvot takaisin kaikille hänen uhreiksi joutuneille ihmisille Hiro mukaan lukien. Tämän jälkeen Angoramon sai Asuramonin luopumaan kasvojen varastamis-aikeista pyytämällä häntä tulemaan Angoramonin ja hänen ystäviensä kokoontumisiin oppiakseen tunteista muita satuttamatta. Asuramon kehittyy Musyamonista ja voi kehittyä Zanbamoniksi. Asuramonin nimi tulee Asurasta.
Atamadekachimon
Atamadekachimon on Champion-tason digimon, joka muistuttaa pientä punaista dinosaurusta, jolla on iso pää. Atamadekachimonin hyökkäys on Head Crush. Atamadekachimon on esiintynyt Digimon Pocket Wars -kännykkäpelissä. Atamadekachimon voi kehittyä Minidekachimonista, joka on Atamadekachimonin suussa oleva pieni punainen minilohikäärmedigimon. Minidekachimonin hyökkäyksiä ovat Minideka Flame ja Kocchon. Vuoden 2020 Digimon Adventure -sarjassa Atamadekachimon ja Minidekachimon kilpailivat Gaossmonin ja Tyrannomonin kanssa aavikolla olevan vesialtaan hallinnasta. Atamadekachimonin nimi tulee japanin kielen sanasta Atamadekkachi mikä tarkoittaa isopäistä olentoa.
AtlurBallistamon
AtlurBallistamon on Ballistamonin kehittyneempi muoto. AtlurBallistamon muistuttaa Ballistamonia, jolla on sähkömagneettinen suojus ja paksu metallinen panssarointi. AtlurBallistamonin hyökkäyksiä ovat Plasma Crack ja Rocket Bunker. AtlurBallistamon on esiintynyt Digimon Xros Wars -mangassa.
AtlurKabuterimon
AtlurKabuterimon on Koushiro Izumin kumppani ja se on kehittynyt Kabuterimonista. AtlurKabuterimon on Ultimate-muodon digimon ja se kehittyi Koushiron Tiedon Tunnuksen avulla. AtlurKabuterimon poikkeaa Kabuterimonista, joka puolestaan muistuttaa ylikasvanutta kovakuoriaista siitä, että sillä on sarvi ja punainen kuori, sillä Kabuterimonilla kuori on sininen. AtlurKabuterimonista on myös olemassa sininen versio.
Ensimmäisen kerran AtlurKabuterimon nähtiin jaksossa 24 AtlerGabterimon, missä tämä tuhosi Vademonin. Toisen kerran AtlurKabuterimon nähtiin jaksossa 28 Äkkiä takaisin Japaniin, missä AtlurKabuterimon tuhosi kaksi Devidramonia. AtlurKabuterimonin hyökkäys on nimeltään Horn Buster (suomenkielisenä Tapposarvi).
Digimon Frontierissa AtlurKabuterimoneja nähtiin Trailmonien kilpailussa. Digimon Fusionissa sinisiä ja punaisia AtlurKabuterimoneja nähtiin Jungle Zonen asukkaina. AtlurKabuterimon esiintyi myös Digimon Next -mangassa North Forestin hallitsijana. Sho ja Crowmon onnistuivat kukistamaan hänet. Sininen AtlurKabuterimon voi kehittyä AncientBeetlemoniksi ja punainen AtlurKabuterimon voi kehittyä HerculesKabuterimoniksi.
Aurumon
Aurumon on Armor-tason lintudigimon. Aurumon syntyy Wormmonista Rakkauden Digi-Eggin avulla. Aurumon muistuttaa pöllöä, jolla on lasit silmillä ja Rakkauden Tunnus otsassaan. Aurumonin hyökkäyksiä ovat Midnight Sniper, Infrared Ray ja Infrared Eye. Aurumon on esiintynyt Digimon World Dawn and Dusk -pelissä.
AvengeKidmon
AvengeKidmon on Mega-tason demonidigimon. AvengeKidmon muistuttaa ihmistä, jolla on musta haarniska, viitta, punaiset ristikuviot jaloissaan ja valopallot käsissään. AvengeKidmonin hyökkäyksiä ovat Misery Bullet Rain ja Destruction Trigger. AvengeKidmon on esiintynyt Digimon Crusader -pelissä. AvengeKidmonin nimi tulee Avengesta ja Billy the Kidistä.
Axemon
Axemon on Champion-tason demonipetodigimon. Axemon muistuttaa mustaa ja kullanväristä olentoa, joka toimii usein yhteistyössä SkullKnightmonin kanssa. Axemonin hyökkäyksiä ovat Air Slicer, Aqua Rage ja Aqua Regia. Axemon voi yhdistyä SkullKnightmonin kanssa AxeKnightmoniksi tai vaihtoehtoiseen hybridimuotoon Naginata Modeen, Arrow Modeen, Cavalier Modeen tai Mighty Axe Modeen. Axemon esiintyi Digimon Fusionissa, kun Nene Amano jakoi AxeKnightmonin Axemoniksi ja SkullKnightmoniksi ja yhdisti Axemonin uudelleen SkullKnightmonin kanssa Cavalier Modeen ja Mighty Axe Modeen. Myöhemmin Ewan Amano yhdisti Axemonin Tuwarmonin kanssa Ruthless Tuwarmoniksi. Apollomon, joka oli Whispered-ohjelman vaikutuksen alaisena puolestaan yhdistyi Axemonin kanssa Darkness Modeen. Pelissä Digimon Story: Super Xros Wars Blue and Red Axemon voi yhdistyä SkullKnightmonin ja MetalGreymonin kanssa GreyKnightsmoniksi ja SkullKnightmonin ja Shoutmon X3:n kanssa Shoutmon X3SD-muotoon.
AxeKnightmon
Vuoden 2020 Digimon Adventure -sarjassa Devimon kehitti palvelijansa SkullKnightmonin AxeKnightmoniksi ja lähetti hänet Taichin, Yamaton ja Takerun kimppuun. WereGarurumon onnistui Sagittarius Modeen siirryttyään pysäyttämään AxeKnightmonin hyökkäykset. Myöhemmin AxeKnightmon palautti Devimonista kehittyneen ja taistelun Valittuja vastaan hävinneen NeoDevimonin jäänteet Moon=Millenniummonin kristallilla, ja auttoi samalla NeoDevimonia kehittymään DanDevimoniksi. Myöhemmin Valittujen kukistettua Groundramonin AxeKnightmon ilmestyi taistelemaan heitä vastaan ja Angemon onnistui kukistamaan AxeKnightmonin, pakottaen tämän dedigivoitumaan takaisin SkullKnightmoniksi. Myöhemmin, siepattuaan Hikarin ja valmisteltuaan rituaalin Millenniummonin uuden ruumiin luomista varten, SkullKnightmon kehittyy jälleen AxeKnightmoniksi ja kutsuu armeijan Vilemoneja taistelemaan DarkMaildramonin kanssa Greymonia, Birdramonia ja Pegasumonia vastaan. Hikari antaa itsensä päätyä AxeKnightmonin haarniskan sisälle löytääkseen häntä kutsuvan äänen. AxeKnightmon vapauttaa Moon=Millenniummonin kristallinsa sisältä ja kasvaa valtavaksi ja voimakkaammaksi. Hikari löytää AxeKnightmonin haarniskan sisältä Tailmonin hengen, joka oli kutsunut häntä. Tailmonin korruptoituneeksi muodoksi paljastunut AxeKnightmon on voitolla MetalGreymonia vastaan, kunnes WarGreymon onnistuu lopulta tuhoamaan AxeKnightmonin haarniskan, pelastamaan Hikarin ja Tailmonin, sekä pysäyttämään rituaalin tuhoamalla alueen muut pimeyden kristallit, jotka olivat palasia Millenniummonin vanhasta ruumiista. AxeKnightmonin haarniskan tuhoutuminen palauttaa myös Tailmonin todellisen kehon ennalleen. Taistelussa MarineDevimonia vastaan Tailmon korruptoituu hetkellisesti uudelleen ja musta AxeKnightmonin aura ympäröi hänet, mutta Hikari saa auran katoamaan.
AxeKnightmon esiintyi myös Digimon Ghost Gamessä.
Babamon
Babamon on Mega-tason digimon, joka muistuttaa vanhaa naista, jolla on harmaa nutturatukka, vihreä vaatetus, ruskeat kengät, vaaleanpunainen koru kaulassa ja luuta kädessä. Babamonin uskotaan olleen Rosemon, joka joutui ikääntymiskirouksen uhriksi. Babamonin hyökkäyksiä ovat Empress Haze, Dark Broom ja Tri Banish. Digimon Tamersissa Rika, Kazu ja Kenta löysivät talon, jossa Babamon asui yhdessä puolisonsa Jijimonin kanssa. Babamon ja Jijimon tarjosivat lapsille illallisen vieraanvaraisuutena. Kazun ja Kentain pyydettyä heitä digimonkumppaneikseen he hämmentyivät ja alkoivat kamppailla keskenään kunnes Renamon lopetti tappelun. Babamon nähtiin myöhemmin taistelussa D-Reaperiä vastaan. Digimon Frontierissa Babamoneja nähtiin Ennustajakylässä ja Autumn Leaf Fairilla. Digimon Fusionissa Babamon nähtiin Shinobi Zonen prinsessana, jonka Musyamon kidnappasi. Lapset onnistuvat kuitenkin vapauttamaan hänet. Vuoden 2020 Digimon Adventure -sarjassa Babamon oli perustanut digimon-koulun Tanemonien kylään ja valmensi digimoneja ankarasti auttaakseen näitä saavuttamaan kauniin ja puhtaan kehittymisen. Hän oli kuitenkin tehnyt opetusmetodeistaan entistä tiukempia, kun BanchoMamemon oli kapinoinut hänen opetuksiaan vastaan. Kun BanchoMamemon oli hävinnyt taistelun Rosemonia vastaan, Babamon antoi tämän palata oppilaaksi kouluunsa. Bababmon esiintyi myös Digimon Adventure V-Tamer 01 -mangassa, jossa hän kutsui Taichin ja Takuyan kyläänsä auttamaan Metamormonin kukistamisessa. Digimon Xros Wars -mangassa Babamon nähtiin Green Zonen asukkaana. Babamonin nimi tulee sanasta Baba, mikä tarkoittaa "vanhaa naista".
Baboongamon
Baboongamon on Champion-tason petodigimon. Baboongamon muistuttaa ruskeaturkkista paviaania, jolla on kiviset kädet, jalat, häntä ja kasvojenympärys ja punaiset korvat ja silmikko. Baboongamonin hyökkäyksiä ovat Mount Rock ja Glide Rocks. Baboongamon on esiintynyt Digimon Reference Book -kirjassa.
Babydmon
Babydmon on In-Training-tason minilohikäärmedigimon. Babydmon muistuttaa pientä vihreää lohikäärmemäistä olentoa, jolla on pienet punaiset luita muistuttavat sarvet päässään ja pieni pyrstö. Babydmonin hyökkäys on Hot Steam. Babydmon on esiintynyt Digimon World Championship ja Digimon Battle -peleissä. Babydmon kehittyy Petitmonista ja voi kehittyä Dracomoniksi.
Bacchusmon
Bacchusmon on Mega-tason jumaladigimon ja yksi Olympos XII:n jäsenistä. Bacchusmon muistuttaa punertavaa käärmemäistä olentoa, jolla on sinertävä viitta ja vihreät hanskat. Bacchusmonin hyökkäys on "Cook of the Hell". Bacchusmonista on olemassa myös voimakkaampi Desui Mode. Bacchusmon on esiintynyt Digimon Collectors ja Digimon Crusader -peleissä. Bacchusmonin nimi tulee roomalaisesta Bacchus-jumalasta.
Bacomon
Bacomon on Rookie-tason mutanttidigimon, joka muistuttaa pahvilaatikoista kasattua olentoa, jolla on teippirulla toisessa kädessään. Bakomonin hyökkäyksiä ovat Gum Roll ja Transdelivery. Digimon Fusionissa Bacomoneja nähtiin Digimon Landin puistossa Jokermonin apulaisina. Yksi Bacomoneista auttoi myöhemmin lapsia kukistaman Jokermonin ja Sakkakumonin. Vuoden 2020 Digimon Adventure: -sarjassa Bacomoneja nähtiin Junkmonin työmaalla. Bacomon on esiintynyt myös Digimon Collectors -pelissä.
Bagramon
Bagramon (Amerikan englanninkielisessä versiossa Lord Bagra) on Mega-tason demonilordidigimon, joka esiintyy kuudennen Digimon-animesarjan, Digimon Fusion, kahden ensimmäisen kauden päävastustajana. Bagramon muistuttaa valkohiuksista parrakasta mieshahmoa, jolla on rubiinimaiset silmät, mustat siivet ja iso luurankomainen käsi ja jalka, punaiset sarvet päässään ja valkoinen haarniska viittoineen keltaisella rintasuojuksella varustettuna. Bagramonin naamasta puolet on puisen naamion peitossa. Bagramonin hyökkäyksiä ovat "Astral Snatcher", "Invisible Snake-eyes", "Scarlet Blood Wine", "Choujigen Storm" ja "Kyoku Invisible Snake-eye" ja MegaDarknessBagramon -muodossa "God of Death Snatcher" ja "Eternal Darkmare". Ennen sarjan tapahtumia Digimemories-digimonit taistelivat Bagramonia ja hänen armeijaansa vastaan kärsien tappion. He lukitsivat voimansa ja ruumiinsa DigiMemories-muistitikkuihin jotka piilotettiin ympäri Digimaailmaa. Bagramon komentaa Bagra-armeijaa (Bagra Army) Tactimon, Blastmon ja Laylamon uskollisimpina upseereinaan. Bagramonin tavoitteena on kerätä kaikki 108 koodikruunua ja muokata niiden avulla Digimaailma uudeksi valtakunnakseen. Juuri Bagramon antoi Christopherille tämän Fusion Loaderinsa aikeenaan saada hänet puolelleen. Bagramon määräsi Tactimonin, Blastmonin ja Laylamonin tuhoamaan Mikeyn ja tämän joukot etteivät he olisi uhkana hänelle.
Lasten kukistettua Bagramonin joukkoja yksi kerrallaan Bagramon paljasti itsensä lapsille Miekkaalueella varastaen heidän keräämänsä koodikruunut lähettäen Mikeyn ihmisten maailmaan Tactimonin kanssa ja käytti koodikruunujen voimaa jakaakseen Digimaailman seitsemään alueeseen asettaen seitsemän Pimeyden Kenraalia hallitsemaan niitä. Mikeyn palattua Digimaailmaan hän yhdisti joukkonsa ystäviensä kanssa kukistaen Pimeyden Kenraalit yksi kerrallaan ja kohtasivat Bagramonin tämän linnassa. Bagramon paljasti lapsille suunnitelmansa tuhota ihmisten maailma päivänä nimeltä D5 (Day of Dimension Delete and Deadly Destruction), kun Pimeyden Kenraalit olivat keränneet tarpeeksi negatiivista energiaa koodikruunuista. Vaikka Bagramonin suunnitelma aluksi onnistui, lasten tuhottua GrandGeneramonin, Bagramonin veli AxeKnightmon petti hänet lävistämällä tämän iskullaan ja latasi hänet itseensä muuttuen Darkest AxeKnightmoniksi. Bagramon kuitenkin oli voimakkaampi kuin AxeKnightmon tuhoten hänet metafyysisesti muuntautuen MegaDarknessBagramoniksi. MegaDarknessBagramon tappoi Shoutmonin ja lähetti lapset toiseen ulottovuuteen hyökäten ihmisten maailmaan joukkojensa kanssa. Lapset onnistuivat palaamaan ihmisten maailmaan ja tuhosivat MegaDarknessBagramonin joukot. MegaDarknessBagramon oli voitolla lapsia vastaan kunnes Shoutmon syntyi uudelleen ja yhdistyi kaikkien maailman digimonien kanssa Shoutmon X7F Superior Modeen. MegaDarknessBagramon hajotti maan ympäriltään ja latasi sen datan itseensä kasvaen kooltaan jättimäiseksi. Tästä huolimatta Shoutmon X7F Superior Mode tuhosi MegaDarknessBagramonin yhdellä iskulla pelastaen sekä Digimaailman ja ihmisten maailman. Myöhemmin Digimon Fusionin kolmannella kaudella paljastui että lasten päävastustaja Quartzmon oli syntynyt MegaDarknessBagramonin datasta. Vielä myöhemmin paljastui että lasten tapaama mystinen kellokauppias oli todellisuudessa Bagramonin reinkarnaatio. Bagramonin nimi tulee Gabriel-nimisestä demonista.
Bakemon
Bakemon on Champion-tason kummitusdigimon. Bakemonin tunnetuin hyökkäys on Paholaisen Kädet (Hell's Hand) eli Bakemon iskee tai pelottelee vastustajaansa sinertävällä kädellään. Muita Bakemonin hyökkäyksiä ovat Death Charm, Ghost Chop, Death Claw ja Poison Breath. Bakemon esiintyi ensimmäisen kerran Digimon Adventuren jaksossa 11, jossa Sora ja Jou Kido löysivät erikoisen kirkon, joka myöhemmin paljastui kummitustaloksi. Bakemonien paljastettua olomuotonsa he vangitsivat Soran ja Joun ja aikoivat syödä heidät seremoniansa aikana. Bakemonit yhdistyivät isoksi Bakemoniksi, jota he kutsuivat "johtajaksi". Birdramon ja Ikkakumon onnistuivat kuitenkin tuhoamaan Bakemonin. Myöhemmin ihmisten maailmaan ilmestyi lukemattomia Bakemoneja Vamdemonin kanssa. Bakemonit eivät olleet normaalimuodossaan kovin voimakkaita Champion-tason digimoneja, sillä valittujen lasten digimonit onnistuivat kukistamaan ison joukon Bakemoneja jopa Rookie-muodoissaan.
Bakumon
Bakumon on Rookie-tason eläindigimon. Bakumon muistuttaa malaijantapiiria, jolla on Pyhä Sormus vasemmassa etujalassaan ja harmaat savumaiset takajalat. Bakumonin hyökkäyksiä ovat Nightmare Syndrome, Virus Delete ja Holy Shoot. Bakumon voi myös tehdä Double Nightmare Syndrome yhteishyökkäyksen Digitamamonin kanssa. Sarjassa Digimon Zero Two Bakumon nähtiin tarjoilijana Digitamamonin kiinalaisravintolassa. Bakumon ei suostunut kertomaan Mummymonille herkullisen keittonsa reseptiä. Myöhemmin Bakumon yritti yhdessä Digitamamonin kanssa estää Mummymonia juomasta lähteestä, josta keitto oli peräisin, mutta Mummymon sitoi heidät. Myöhemmin Bakumon ja Digitamamon estivät Archnemonia tappamasta lapsia heidän taistellessa BlackWarGreymonia vastaan. Myöhemmin Bakumon nähtiin lopputaistelussa BelialVamdemonia vastaan. Digimon Tamersissa Bakumon oli yksi niistä digimoneista, jotka halusivat Rikan kouluttajakseen. Myöhemmin Suzien jouduttua Digimaailmaan hän kohtasi Bakumonin ja jahtasi tätä kysyessään tältä Terriermonin sijaintia, mutta Bakumon pakeni maassa olevaan reikään. Digimon Frontierissa Bakumoneja nähtiin Autumn Leaf Fairilla ja Ennustajakylässä. Myöhemmin Cherubimonin korruptoima Bakumon hyökkäsi lasten kimppuun TV Forestilla ja sai Tommyn näkemään painajaisia, mikä sai Tommyn hyökkäämään lasten kimppuun. Takuya sai myöhemmin tietää asiasta ja muuttui Agunimoniksi ja kukisti Bakumonin muuttaen hänet takaisin hyväksi. Bakumon myöhemmin pyysi anteeksi lapsilta ja palkitsi heidät hyvillä unilla. Digimon Data Squadissa Bakumonin nähtiin pakenevan Kuratan ryhmää, jotka tuhosivat digimoneja. Digimon Fusionissa Bakumoneja nähtiin Sky Zonen asukkaina. Digimon Next -mangassa Bakumon nähtiin Light Cityn asukkaana. Digimon Ghost Gamessä Bakumon oli Bokomonin avustaja, joka oli joutunut ihmisten maailmaan yhdessä Bokomonin kanssa portaalin kautta tietämättä miten palata takaisin.
Elokuvasarjassa Digimon Adventure tri. esiintynyt Bakumon oli alun perin vuosia sitten Maki Himekawan digimonkumppani, jonka Ultimate-muoto Megadramon uhrasi itsensä käyttääkseen LoaderLiomonista, Orochimonista, Triceramonista ja Hippogriffomonista digivoituneiden Baihumonin, Ebonwumonin, Qinglongmonin ja Zhuqiaomonin voimia Pimeyden valtiaiden voittamiseksi. Bakumonin kuolema oli Himekawalle niin kova trauma, että hän päätti etsiä keinoa "uudelleenkäynnistää" Digimaailman ja palauttaa sen aikaan ennen Bakumonin kuolemaa. Yggdrasilia palveleva "Pimeä Gennai" lupasi auttaa tätä saamaan haluamansa. Mutta kun uudelleenkäynnistys oli toteutunut ja Himekawa kohtasi Bakumonin Digimaailmassa, Bakumon ei muistanut Himekawaa, joka ei tiennyt Yggdrasilin tahtoneen vain eristää digimonit ja ihmiset toisistaan lopullisesti. Bakumon ei uskonut Himekawan puhetta tämän olleen ennen tämän digimonkumppani ja pakeni, minkä seurauksena Himekawa tuli hulluksi. Elokuvassa Digimon Adventure: Last Evolution Kizuna Bakumon nähtiin kansainvälisen valitun lapsen digimonkumppanina. Peleissä Bakumon voi kehittyä Boarmoniksi.
Baluchimon
Baluchimon on Champion-tason petodigimon. Baluchimon muistuttaa vuohimaista olentoa, jolla on ruskea turkki ja sinertävä selkä ja jaloissaan ja kaulassaan ja päälaessaan kultaiset suojukset ja valkoisia liekkimäisiä pilviä muistuttavat siipimäiset ulokkeet selässään. Baluchimonin hyökkäyksiä ovat Psychic Chain ja Cloud Vision. Baluchimon on esiintynyt Digimon Reference Book -kirjassa. Vuoden 2020 Digimon Adventure -sarjassa Baluchimonin henki nähtiin lyhyesti, kun Ophanimonin auran vahvistama Angewomon puhdisti SkullBaluchimonin ja muutti tämän digimunaksi. Baluchimonin nimi tulee Baluchitherium-olennosta. Baluchimon voi korruptoitua SkullBaluchimoniksi.
BanchoGolemon
BanchoGolemon on Mega-tason mineraalidigimon. BanchoGolemon muistuttaa lihaksikasta kivestä koostuvaa ihmistä, jolla on sininen viitta ja poraa muistuttava kaivuri vasemmassa kädessään. BanchoGolemon kouluttaa eristettyjä digimoneja Tiedostosaaren vuorten syvyyksissä. BanchoGolemonin hyökkäyksiä ovat Heaven Parapet, Kanshaku Dust ja Yobori Claw Drill. BanchoGolemon on esiintynyt Digimon-korttipelissä ja Digimon Collectors ja Digimon Heroes! -peleissä.
BanchoLeomon
BanchoLeomon on Mega-tason eläindigimon. Bancholeomon muistuttaa osittain Leomonia, mutta hänellä on yllään violetti takki, miekka vyötäisillään ja vaaleat hiukset. BanchoLeomon voi kehittyä Burst Modeen voimakkaimpaan mega-muotoonsa. BanchoLeomonin hyökkäyksiä ovat Lion King Slash, Flash Bantyo Punch, Otokogi ja Otokodama ja Burst Modessa Burning Bancho Punch. BanchoLeomon esiintyi Digimon Data Squadissa Spencer Damonin digimonkumppanina. BanchoLeomon ystävystyi Spencer Damonin kanssa pienen kahakan jälkeen ja taisteli Craniamonia vastaan Burst Modessa. Myöhemmin Yggdrasilin vangittua Spencerin ja määrättyä hänet teloitettavaksi BanchoLeomon yritti estää hänen teloituksen ja koskettaessaan häntä Spencerin sielu siirtyi BanchoLeomoniin Yggdrasilin otettua Spencerin ruumiin haltuunsa. BanchoLeomon ilmestyy myöhemmin lapsille auttaen heitä tuhoamaan Gizumonit ja kouluttaen heitä. BanchoLeomon myöhemmin näytti lapsille tien Pyhään Kaupunkiin heidän kukistettua BioThunderbirmonin, BioQuetzalmonin ja BioStegomonin. BanchoLeomon ilmestyi myöhemmin ihmisten maailmaan ohjeistaen Marcusia kehittämään ShineGreymonin Burst Modeen. BanchoLeomon ilmestyi Yggdrasilin linnaan ja kertoi Marcusille tarinan yhteydestään Spencer Damoniin. BanchoLeomon nappasi Spencer Damonin syleilyynsä ja pyysi ShineGreymonia tuhoamaan heidät molemmat jotta Spencerin sielu vapautuisi. Näin tapahtui ja BanchoLeomon kuoli sankarikuoleman. Digimon Xros Wars-mangassa BanchoLeomon nähtiin Study Zonen asukkaana. BanchoLeomonin nimi tulee sanoista Banchō ja Lion.
BanchoLilimon
BanchoLilimon on Mega-tason keijudigimon. BanchoLilimon muistuttaa naista, jolla on musta nahkainen hame ja mustat saappaat, mustaa ruusua muistuttavat hiukset ja mustat hansikkaat, valkoiset rintsikat, punainen kaapu, violetit siivet ja piikikäs Togemonin kasvot omaava vihreä jojo kädessään. BanchoLilimonin hyökkäyksiä ovat Absolute Territory, Twin Petal ja Nightmare Assemble. BanchoLilimon on esiintynyt Digimon Collectors -pelissä.
BanchoMamemon
BanchoMamemon on Mega-tason mutanttidigimon. BanchoMamemon muistuttaa konemaista Mamemonia, jolla on musta viitta, sininen hattu, kahleet käsissään ja jaloissaan, jotka BanchoMamemon kykenee pidentämään ja vangitsemaan vastustajansa niihin ja käsissään kultaiset mailat, joiden alaosassa on punaiset nyrkkiraudat ja yläosassa kultaiset Mamemonin kuvat. BanchoMamemonin hyökkäyksiä ovat Golden Rush, Golden Bats, Striking Man's Soul ja Thousand Blasting. Vuoden 2020 Digimon Adventure: -sarjassa BanchoMamemon oli Babamonin koulun entinen oppilas, joka oli vastustanut Babamonin tiukkoja opetusmetodeja ja lähtenyt pois koulusta. Myöhemmin BanchoMamemon hyökkäsi kouluun useiden Mamemonien ja BigMamemonien kanssa kostaakseen Babamonille. Rosemon onnistui kukistamaan BanchoMamemonin taistelussa tuhoten tämän mailat ja BanchoMamemon sai palata koulun oppilaaksi Mimin taivuteltua hänet luopumaan vihastaan Babamonia kohtaan. BanchoMamemon alkoi myöhemmin matkustaa Blimpmonin kyydissä Mimin, Palmonin ja Tanemonien kanssa tutkimaan Pilvimantereen ulkopuolisia alueita. BanchoMamemon on esiintynyt myös Digimon Heroes!, Digimon Collectors ja Digimon ReArise -peleissä.
BanchoStingmon
BanchoStingmon on Mega-tason hyönteisdigimon. BanchoStingmon muistuttaa punaista Stingmonia, jolla on mustat housut, violetti takki ja valkoiset pistimet käsissään. BanchoStingmonin hyökkäyksiä ovat Bloody Finish ja Depth Charge Sky. BanchoStingmon on esiintynyt Digimon-korttipelissä.
BaoHuckmon
BaoHuckmon on Champion-tason lohikäärmedigimon. BaoHuckmon muistuttaa kyborgimaista Hackmonia, jolla on punainen viitta selässään. BaoHuckmonin hyökkäyksiä ovat Fif Cross ja Teen Blade. BaoHuckmon on esiintynyt Digimon Story: Cyber Sleuth - Hacker's Memory ja Digimon Collectors -peleissä. BaoHuckmon voi kehittyä SaviorHuckmoniksi.
Barbamon
Barbamon on Mega-tason digimon, joka esiintyy Digimon Next -mangassa ja Digimon World Data Squad, Digimon World: Next Order, Digimon World DS, Digimon Story: Lost Evolution, Digimon Story: Super Xros Wars, Digimon Story: Cyber Sleuth ja Digimon Story: Cyber Sleuth - Hacker's Memory -peleissä. Barbamonin nimi tulee Barbatos demonista. Barbamon muistuttaa parrakasta vanhaa miestä, joka kantaa Death Lure-nimistä sauvaa kädessään. Barbamon on yksi Seitsemästä Suuresta Demonilordista ja edustaa ahneuden syntiä ja Saturnusta. Barbamon oleilee Dark Arean sydämessä, josta käsin se manipuloi langenneita enkelidigimoneja sanoinkuvaamattomaan pahuuteen. Barbamonilla on pakkomielle Verkkomeren aarteisiin, ja se voi julman persoonallisuutensa ja ahneutensa takia surmata aarteen takia kenet tahansa. Barbamon on kaikkein ovelin Demonilordeista ja voi manipuloida Ghoulmonin avulla vaikka Mega-tason digimoneja lankeamaan pahaksi. Barbamon voi yhdistyä Armamonin kanssa OmegaArmamon Burst Modeen.
Digimon Next -mangassa Barbamon oli ottanut Digimaailman isäntätietokoneen Yggdrasilin haltuunsa System Worldissa. Barbamon oli manipuloinut HolyAngemonin muuttumaan Murmukusmoniksi ja komensi omaa armeijaa. Barbamon oli myöhemmin yhdistänyt itsensä Yggdrasilin kanssa muuttuen itse Cigimaailman isäntätietokoneeksi. Myöhemmin VictoryGreymon oli onnistunut tuhoamaan Barbamonin, joka oli antanut ennen kuolemaansa keräämänsä DigiMemoryt NEOlle. Barbamonin X-Antibodymuoto Barbamon X esiintyi Digimon Chronicle X -mangassa, jossa Barbamon sai itselleen X-Antibodyn taistellessaan AxeKnightmonia vastaan. Myöhemmin Crusadermon X ja Leopardmon X onnistuivat kukistamaan Barbamonin, minkä jälkeen Axeknightmon X pakeni. Myöhemmin Diaboromon X käytti Barbamonia miekkanaan taistellessaan Royal Knightseja vastaan.
Pelissä Digimon Story: Super Xros Wars Blue and Red Barbamon loi Armamonin lasten vastustajaksi ja hallitakseen Cigimaailmaa, mutta Armamon osoittautui Barbamonille vaikeasti hallittavaksi. Armamon myöhemmin yhdisti Barbamonin miekkaansa, mutta lasten kukistettua Armamonin, Barbamon otti tämän ruumiin haltuunsa muuntautuen OmegaArmamon Burst Modeen. Lapset onnistuivat kuitenkin kukistamaan OmegaArmamonin, jolloin Barbamonkin tuhoutui.
Baromon
Baromon on Armor-tason digimon, joka syntyy Patamonista Rohkeuden Digi-Eggin avulla. Baromon muistuttaa ihmistä, jolla on punainen viitta, ruskeat kengät ja hanskat, vihreä vaatetus ja kiinalaisen naamarin näköinen pää. Baromonin hyökkäyksiä ovat Meteor Dance, Scarlet Hair, Pyrokinesis ja Storming Knives. Baromon esiintyi ensimmäisen kerran elokuvassa Digimon Tamers: Battle of Adventurers jossa hän toimi Mephistomonin kätyrinä. Baromon yhdessä Sepikmonin, Pipismonin ja Ponchomonin kanssa pitivät Minamia panttivankina yrittäen saada hänen isänsä paljastamaan heille V-Pet -ohjelman puhdistajan. Seasarmonin ja Growlmonin saavuttua paikalle Baromon pidätteli heitä kunnes Growlmon sokaisi hänet ja tuhosi hänet Dragon Slash hyökkäyksellään.
Digimon Frontierissa Baromon ilmestyi lapsille heidän kukistettua Cherubimonin ja varoitti heitä Lucemonin tulosta. Lasten oltua epäuskoisia häntä kohtaan, Baromon joutui tukkimaan heidän tiensä Meteor Dance -hyökkäyksellään saadakseen heidät kuuntelemaan häntä. Lasten yritettyä hyökätä hänen kimppuunsa Baromon paljasti henkilöllisyytensä ja vei lapset maanalaiseen luolaan minne Digimaailman historia oli kirjoitettu. Baromon paljasti lapsille Lucemonin korruptoineen Cherubimonin aikeenaan luoda itsensä uudelleen. Kun Lucemonin palvelijat Dynasmon ja Crusadermon hyökkäsivät heidän kimppuunsa lapset eivät pärjänneet heille. Baromon puolusti lapsia mutta tuhoutui Dynasmonin ja Crusadermonin yhdistettyä iskunsa häntä kohti.
Digimon Data Squadissa Baromon nähtiin Holy Capitalin pormestarina. Baromon toivotti lapset tervetulleiksi mutta myöhemmin vangitsi heidät areenalle uskoen heidän aikeensa olleen samat kuin Kuratalla. Baromon lähetti Cerberumonin lasten kimppuun mutta säästi heidät huomattuaan Marcuksen yhteyden Spencer Damoniin. Ninjamonin vakoiltua Kuratan ryhmän aikeet Baromon laati suunnitelman heitä vastaan. Gizumonien hyökättyä Holy Capitaliin, Baromon sai tuhottua yhden heistä. Kun Holy Capital materialisoitui ihmisten maailmaan, Gizumon-XT tuhosi Baromonin.
Vuoden 2020 Digimon Adventure -sarjassa Baromon nähtiin useiden tietoa etsivien digimonien joukossa, jotka oleskelivat Tiedon puulla.
Bastemon
Bastemon on Ultimate-tason eläindigimon. Bastemon muistuttaa naista, jolla on pitkät punaiset kynnet ja pitkä punainen tukka, kaksi häntää, joissa on rannerenkaita muistuttavat korut, pitkät korvat ja pantterikuvioiset housut. Bastemonin hyökkäyksiä ovat Witch Warp ja Vampire Dance ja BalliBastemon-muodossa Belly Balli Dance, Cat Speaker, Sonic Dancing ja Ultimate Speaker. Bastemon voi kehittyä Mikemonista. Bastemon esiintyi Digimon Fusionissa Lake Zonen prinsessana ja Bastia Castlen asukkaana. Bastemon liittyi myöhemmin Mikeyn Fusion Fighters -tiimin jäseneksi. Bastemon voi yhdistyä Ballistamonin kanssa BalliBastemoniksi tai Cutemonin, Dondokomonin, Knightmonin, PawnChessmonin, Chibitortomonin, ja Jijimonin kanssa Gratest Cutemon muotoon. Bastemon esiintyi myös Digimon Ghost Gamessä. Bastemonin japaninkielinen nimi tulee sanasta Bastet ja englanninkielinen nimi sanasta Beast eli peto.
Batterymon
Batterymon on paristoa muistuttava digimon, joka esiintyy Digimon Xros Loader -pelissä. Batterymon ilmestyy aina kun pelin paristo on loppumassa.
Bearmon
Bearmon on Rookie-tason eläindigimon. Bearmon muistuttaa mustaa karhua, jolla on sininen lippalakki, sininen vyö ja siniset nauhat käsissään. Bearmonin hyökkäyksiä ovat Bear Fist, Bear Roll ja Beast Attack. Bearmon voi kehittyä Grizzlymoniksi. Elokuvassa Digimon Frontier: Island of Lost Digimon Bearmon nähtiin Grizzlymonin nuorempana veljenä tämän armeijassa ja Kotemonin hyvänä ystävänä. Ornismonin tuhottua Kotemonin, Bearmonin itku ja Kotemonin rukokset kutsuivat AncientGreymonin ja AncientGarurumonin paikalle, jotka tuhosivat Ornismonin. Bearmon myöhemmin hyvästeli lapset ja kohtasi uudelleensyntyneen Kotemonin. Digimon Fusionissa Bearmoneja nähtiin Magma Zonen asukkaina.
Elokuvasarjassa Digimon Adventure tri. Bearmon oli vuosia sitten Daigo Nishijiman digimonkumppani, jonka Ultimate-muoto LoaderLiomon taisteli Orochimonin, Triceramonin, Hippogriffomonin ja Megadramonin ohella kauan sitten Pimeyden valtiaita vastaan. Lopulta hän digivoitui Baihumoniksi ja antoi Ebonwumonin, Qinglongmonin sekä Zhuqiaomonin avulla Megadramonille voimaa Pimeyden valtiaden voittamiseksi, vaikka Megadramon ei enää syntynyt uudelleen. Baihumon ja kolme muuta pysyivät Mega-muodoissaan ja ryhtyivät Digimaailman neljäksi vartijaksi, Baihumonin vartioidessa Digimaailman läntistä osaa. Vuoden 2020 Digimon Adventure -sarjassa Bearmon nähtiin osana Neemonin johtamaa digimonien ryhmää, joka ylitti SkullScorpionmonin hallitsemaa aavikkoa. Aluksi Valitut auttoivat heitä kukistamalla heitä uhkaavat SandYanmamonit sekä SkullScorpionmonin. Myöhemmin, Bearmon ja muut Neemonin alamaiset rakensivat erämaahan uuden vihannesviljelmän Junkmonin, Pomumonien ja FanBeemonien avulla. Digimon Ghost Gamessä Bearmon nähtiin Petermonin hallitsemassa Mikä-Mikä-Maassa. Myöhemmin Bearmon kehittyi Grizzlymoniksi.